ai4bharat/Pralekha huggingface dataset:
کامرس اور صنعت کی وزارتہ
آرٹی فیشل انٹلی جنس اور مشینی آموزش 2035 تک ہندوستانی معیشت میں ایک ٹریلین امریکی ڈالر کا تعاون کرے گی؛ حکومت سرمایہ کاروں اور اسٹارٹس اپس کے لئے مواقف ماحول کو یقینی بنانے لئے عہد بند ہے: پیوش گوئل
کامرس و صنعت کے وزیر نے نئی دہلی میں این ایس ای نالج ہب کا افتتاح کیا
نئی دہلی، 6 جنوری 2020، کامرس و صنعت اور ریلوے کے وزیر پیوش گوئل نے آج نئی دہلی میں نیشنل اسٹاک ایکسچنج  نالج ہب کا افتتاح کیا جو کہ آرٹی فیشل انٹلی جنس کے ذریعہ چلنے والا ایک آموزشی اکو سسٹم ہے جو کہ بینکنگ، مالیاتی خدمات اور بیمے  شعبے میں معاون ہوگا۔اس موقع پر خطاب کرتے ہوئے کامرس اور صنعت کے وزیر نے کہا کہ دنیا میں دوسرے سب سے بڑے فن ٹیک ہب کے طور پر ترقی کرنے کے باوجود ہندوستان میں بی ایف ایس آئی شعبے میں ابھی بہت کام کئے جانے کی ضرورت ہے۔ انہوں نے امید ظاہر کی کہ این ایس ای کے ذریعہ تیار کئے گئے نالج ہب سے یہ ضرورتیں پوری ہوں گی اور اس سے مالیاتی شعبے کو مستقبل کی طرف لے جانے میں مدد ملے گی۔
این ایس ای نالج ہب ہنرمندی میں اضافہ کرے گا اور مالیاتی خدمات کی صنعت کے لئے مستقبل کی ضرورتوں کے مطابق افرادی قوت تیار کرنے میں تعلیمی اداروں کی مدد کرے گا۔ یہ موبائل پر بھی دستیاب ہے اور کے ذریعہ عالمی سطح کا متن اور آموزگاروں کو ایک جدید ترین اور مستقبل کے لئے تیار پلیٹ فارم پر لانے کی کوشش کی گئی ہے۔
کامرس و صنعت کے وزیر نے کہا کہ یہ صنعت کے ذریعہ چلایا جانے والا آموزشی اکو سسٹم بی ایف ایس آئی کے شعبے میں آئندہ نسل کو ہنرمند بنانے اور ان کی صلاحیت سازی میں ہندوستان کی مدد کرے گا۔جناب پیوش گوئل نے کہا کہ آرٹی فیشل انٹلی جنس کے استعمال سے یہ بات یقینی بنائی جاسکے گی کہ ہنرمندی کا اپ گریڈیشن سستا ہو اور قابل رسائی ہو اور مذکورہ شعبے کی ضرورتوں کو پورا کرنے کے لئے افرادی قوت تیار کرنے میں مدد گار ہو۔ انہوں نے کہا کہ آرٹی فیشل انٹلی جنس اور مشینی آموزش سال 2035 تک ہندوستانی معیشت میں ایک ٹریلین امریکی ڈالر کا تعاون کرے گی اور آرٹی فیشل انٹلی جنس کے امکانات کا فائدہ اٹھانے کے لئے این ایس ای کے ذریعہ کی گئی یہ ایک اچھی شروعات ہے اور اس کا استعمال ہندوستان میں بی ایف ایس آئی شعبے میں افرادی قوت تیار کرنے کے ایک حربے کے طور پر کیا جائے گا۔
کامرس اور صنعت کے وزیر نے سرمایہ کاروں اور اسٹارٹ اپس کو حکومت کی مسلسل حمایت کی یقینی دہانی کرائی اور کہا کہ آج ہندوستان سرمایہ کاروں، یہاں ت کے چھوٹے سے چھوٹے سرمایہ کاروں کے لئے ایک محفوظ مقام ہے اور این ایس ای کے ذریعہ قائم کیا گیا یہ نالج ہب بی ایف ایس آئی شعبے میں کام کرنے والوں کو بااختیار بنائے گا اور انہیں تقویت پہنچائے گا اور علم ، اختراع اور ویلیو ایڈیشن کے ذریعہ عالمی سطح کی خدمات فراہم کرانے میں سرمایہ کاروں اور مالیاتی خدمات کو فائدہ پہنچائے گا۔
۔۔۔۔۔۔۔۔۔۔۔
U- 64
(Visitor Counter : 74
صحت اور خاندانی بہبود کی وزارت
وزارت صحت نے ویسٹ نیل وائرس کی روک تھام کیلئے کئے گئے حفظانِ صحت اقدامات کا جائزہ لیا
نئیدہلی،14؍مارچ۔میڈیا کے ایک سیکشن میں ایسی خبر آئی ہے کہ ریاست کیرالہ کے ملّاپورم ضلع میں 7 سال کا ایک بچہ ویسٹ نیل وائرس  سے متاثر ہے۔ یہ مرض براعظم امریکہ میں مچھرکے کاٹنے سے یہ مرض عام طور پر لاحق ہو رہاہے۔ صحت اور کنبہ بہبود کی مرکزی وزارت کافی قریب سے صورتحال کا جائزہ لے رہی ہے اور وزارت کی سکریٹری محترمہ پریتی سودان نے حال ہی میں صورتحال کا جائزہ لیا ہے۔ انہوں نے اس مرض کی روک تھام اور تدارک کے لئے ریاست کیرالہ کو ہر طرح کی مددمہیا کرانے کی ہدایت دی ہے۔
صحت اور کنبہ بہبود کی وزارت کی سکریٹری نے حال ہی میں ریاست کیرالہ کے ایڈیشنل چیف سکریٹری جناب راجیو سدا نندن کے ساتھ ملاقات کی اور صورتحال کا جائزہ لیا۔ وزارت صحت نے نیشنل سینٹر فار ڈیزیز کنٹرول  کی ایک کثیر شعبہ جاتی مرکزی ٹیم کیرالہ کے لئے روانہ کی ہے۔ مرکزی ٹیم میں آر ایچ او، تریویندرم کی ڈاکٹر روچی جین، این سی ڈی سی کی اسسٹنٹ ڈائرکٹر ڈاکٹر سنیت کور، این سی ڈی سی، کالی کٹ کے انٹومولوجسٹ، ڈاکٹر ایف راجیندرن، این سی ڈی سی کے ای آئی ایس آفیسرڈاکٹر بنے بسو شامل ہیں۔ یہ ٹیم مرض کی روک تھام میں ریاست کی صحت انتظامیہ کی مدد کرے گی۔
انڈین کونسل آف میڈیکل ریسرچ  کو اس سلسلے میں با خبر کرا دیا گیا ہے۔ نیز مرکزی اور ریاستی سطح پر اس کی باریکی سے نگرانی کی جا رہی ہے۔ ملک کے دوسرے حصوں سے اس وائر س کے پھیلنے کی اب تک کوئی رپورٹ موصول نہیں ہو ئی ہے۔
۰۰۰۰۰۰۰۰۰۰۰۰۰۰۰۰۰۰۰۰۰
م ن ۔ش س۔ک ا
U-1574
(Visitor Counter : 80
صحت اور خاندانی بہبود کی وزارت
کووڈ -19 کی تازہ ترین صورتحال
ملک گیر ٹیکہ کاری مہم کے تحت اب تک 220.66 کروڑکووڈ سے بچاؤ کے ٹیکے لگائے جاچکے ہیں ۔
گزشتہ 24 گھنٹوں کے دوران 441 ٹیکے لگائے گئے۔
ہندوستان میں سردست زیر علاج مریضوں کی تعداد 40,215 ہے۔
فی الحال زیر علاج مریضوں کی شرح 0.09 فیصد ہے۔
سردست ملک میں شفایابی کی شرح 98.72 فیصد ہے۔
گزشتہ 24 گھنٹوں کے دوران 4,692 مریض شفایاب ہوئے ہیں۔ جس کے بعد شفایاب ہونے والے افراد کی مجموعی تعداد بڑھ کر4,42,04,771 ہوگئی ہے۔
پچھلے 24 گھنٹوں کے دوران کووڈ کے 7,830 نئے معاملات سامنے آئے ہیں۔
جانچ کے بعد متاثر پائے جانے والے مریضوں کی یومیہ شرح (3.65 (فیصد ہے ۔
جانچ کے بعد متاثر پائے جانے والے افراد کی ہفتہ وار شرح فیصد ہے ۔
اب تک کُل 92.32 کروڑ ٹیسٹ کئے جاچکے ہیں۔گزشتہ 24 گھنٹوں کے دوران 2,14,242 , ٹیسٹ کئے گئے۔
سٹرک ٹرانسپورٹ اور شاہراہوں کی وزارت
مرکزی وزیر نتن گڈکری نے سویڈن کے گوتھین بَرگ میں
اعلیٰ صلاحیت والی لاجسٹک گاڑیوں کا نظارہ کیا
نئی دہلی،19؍فروری،سڑک ٹرانسپورٹ اور شاہراہوں اور بہت چھوٹی، چھوٹی اور اوسط درجے کی صنعتوں کے مرکزی وزیر جناب نتن گڈکری نے آج سویڈن کے شہر گوتھین برگ میں سویڈن کی اعلیٰ صلاحیت والے لاجسٹک آٹوموٹیو مینوفیکچرر یعنی گاڑیاں تیار کرنے والے والوو کا دورہ کیا۔ وزیر موصوف نے اعلیٰ صلاحیت والی لاجسٹک گاڑیوں ، ایل این جی ٹرکس، الیکٹرک ٹرکس وغیرہ کا نظارہ کیا۔ والوو ہیوی ڈیوٹی ٹرکس ، سازوسامان اور آلات تیار کرنے والی بسوں اور ہیوی ڈیوٹی ڈیژل انجن تیار کرنے والی دنیا کی ایک سب سے بڑی کمپنی ہے۔ساتھ ہی ساتھ وہ بحری اور صنعتی انجنس کے بڑے سپلائر بھی ہیں۔ وزیر موصوف کے ہمراہ ہندوستان میں سویڈن کے سفیر جناب کلس مولن بھی موجود تھے۔
وزیر موصوف سویڈن کے تین دن کے دورے پر ہیں، جہاں وہ عالمی مقاصد 2030کے حصول کے لئے سڑک تحفظ سے متعلق تیسری اعلیٰ سطح کی عالمی کانفرنس میں بھارت کی نمائندگی کررہے ہیں، جو 19 اور 20فروری 2020 تک اسٹاک ہوم میں ہو رہی ہے۔اس دوروزہ کانفرنس کا مقصد سڑک تحفظ کو عالمی ایجنڈے میں شامل کرنا ہے اور محفوظ سڑکوں کے تئیں عالمی برادری کے عہد کااعادہ کرنا ہے۔ کانفرنس میں شرکت کرنے والے ملکوں کے لیڈر اقوام متحدہ کے مقصد کو کامیاب بنانے اور اس مقصد تک پہنچنے کے لئے ایک خاکہ وضع کریں گے۔یہ مقصد 2030تک سڑک حادثات کو کم کرنے کے اقوام متحدہ کے 10 سال کے ایکشن کے تحت تیار کیاگیا ہے۔
اسٹاک ہوم میں اپنے قیام کےدوران جناب گڈکری سویڈن کے بنیادی ڈھانچے کے وزیر ٹامس اینروتھ، بیرونی تجارت کے وزیر اَنّا ہالبرگ، کاروبار وصنعت اور اختراع کے وزیر ابراہیم بیلان کے ساتھ باہمی مذاکرات کریں گے۔وہ سڑک تحفظ کے برطانیہ کے وزیر جناب بیرونس ویری کے ساتھ بھی بات چیت کریں گے۔ جناب گڈکری جنوب ایشیا کے لئے عالمی بینک کے نائب صدر ہارٹ شیفر کے ساتھ بھی بات چیت کریں گے۔
جناب گڈکری اپنے دورے کے دوران سویڈن انڈیا ٹرانسپورٹیشن سیفٹی اور اختراعی شراکت داری میٹنگ میں شرکت کریں گے، جس میں سی ای اوز کی بڑی تعداد شرکت کرے گی۔ توقع ہے کہ اس موقع پر سویڈن اور ہندوستانی کاروباری افراد بہت سے اقرارناموں پر سمجھوتوں کاتبادلہ کریں گے۔
۰۰۰۰۰۰۰۰

U- 820
(Visitor Counter : 79
خلا ء کا محکمہ
جیو امیجنگ سیٹلائٹ ’’ای او ایس۔03‘‘ کو 2021 کی تیسری سہ ماہی میں لانچ کیا جائے گا: ڈاکٹر جتیندر سنگھ
جیو امیجنگ سیٹلائٹ سیلاب اور طوفان جیسی قدرتی آفات پر تقریباً بر وقت نظر رکھنے میں مدد فراہم کرے گا
"ای او ایس۔03" آبی ذخائر، فصلوں، پودوں کی حالت، جنگل کے احاطوں میں تبدیلیوں وغیرہ کی بھی نگرانی کرسکے گا
نئی دہلی 29 جولائی 2021: سائنس اینڈ ٹکنالوجی کےمرکزی وزیر مملکت ، ارضیاتی علوم کے وزیر مملکت ، پی ایم او، عملہ، عوامی شکایات، پنشن، ایٹمی توانائی اور خلائی امور کے مملکتی وزیر ڈاکٹر جتیندر سنگھ نے کہا کہ جیو امیجنگ سیٹلائٹ "ای او ایس -03" کو 2021 کی تیسری سہ ماہی میں لانچ کیا جائے گا۔ اس سے قدرتی آفات جیسے سیلاب اور طوفان کی حقیقی نگرانی ممکن ہوسکے گی۔ آج راجیہ سبھا میں ایک سوال کے تحریری جواب میں انہوں نے کہا کہ اسرو کو ادراک ہوا ہے کہ ای او ایس 03 روزانہ چار پانچ مرتبہ پورے ملک کو امیجنگ کی صلاحیت رکھتا ہے۔ قدرتی آفات کے علاوہ ای او ایس 03 آبی ذخائر ، فصلوں، پودوں کی حالت، جنگل کے احاطوں کی تبدیلیوں وغیرہ کی بھی نگرانی کرسکے گا۔
سیٹلائٹ لانچ کرنے والی چھوٹی گاڑی یا ایس ایس ایل وی کی پہلی ترقیاتی پرواز 2021 کی چوتھی سہ ماہی میں ستیش دھون اسپیس سنٹر سری ہری کوٹا سے عمل میں آئے گی۔
ٹھوس مہمیز لگانے اور ثابت شدہ ڈیزائن کے طریقوں کا ورثہ والی تنظیم اسرو کے وسیع تجربے نے ایس ایس ایل وی کو اس قابل بنایا ہے کہ وہ کم لاگت کے ساتھ تین مراحل والی 500 کلوگرام پے لوڈ کی ٹھوس لانچ گاڑی 500 کلومیٹر دور پلانر مدار تک یا 300 کلو گرام پے لوڈ والی گاڑی کو شمسی مدار تک کے سفر کے قابل تیار کرسکے۔
ایس ایس ایل وی حسب مطالبہ چھوٹے مصنوعی سیاروں کے فوری آغاز کے لئے مثالی حیثیت رکھتی ہے۔ ایس ایس ایل وی کی تیاری کے حصے کے طور پر جو اہم ٹیکنالوجیاں فروغ دی گئی ہیں وہ الیکٹرومیکا نیکل ایکویٹر کے ساتھ آسان نوزل کنٹرول، چھوٹے ایویئنکس اور سٹلائیٹ انجکشن کے بالائی مرحلے میں ویلوسیٹی ٹریمنگ ماڈیول ہیں۔
بہت چھوٹی، چھوٹی اور درمیانی صنعتوں کی وزارت
کامیابی کی داستان: ایم ایس ایم ای کی این ایس ایس ایچ کی مدد سے صنعت کار نے کامیابی کے جھنڈے گاڑے
سجیت کمارپریڈا، اڈیشہ سے تعلق رکھتے ہیں۔ ان کی یونٹ گرین فلمنٹ ایک کامیاب کاروباری اقدام ہے، جو شمسی مصنوعات تیار کرتی ہے۔ اس میں ان کی مدد ایم ایس ایم ای وزارت کی اسکیم نیشنل ایس سی، ایس ٹی ہب  نے کی اور انہوں نے سنگل پوائنٹ رجسٹریشن اسکیم ، ایم ایس ایم ای مارٹ پورٹل، ٹنڈر انفارمیشن اور ایگزیکیوشن جیسے فائدے حاصل کئے۔
سجیت کہتے ہیں کہ ٹینڈر کی 20 لاکھ کی رقم صرف اس لئے حاصل ہو سکی کہ این ایچ ایچ ایس کے فیلڈ افسروں نے بڑی مدد کی اور اس کے لئے میں تہہ دل سے وزارت کا شکرگزار ہوں۔
ان کی یونٹ نے نہ صرف یہ کہ سولر مصنوعات تیار کیں اور لوگوں کی بچت میں اضافہ کیا، بلکہ علاقے کے نوجوانوں کو تربیت اور مواقع بھی فراہم کئے۔
صدر جمہوریہ کا سکریٹریٹ
صدر جمہوریہ ہند نے پریسیڈنٹ اسٹیٹ میں راشٹرپتی بھون کریڈا استھل کا افتتاح کیا
نئی دہلی:16،فروری، 2021:صدر جمہوریہ ہند جناب رام ناتھ کووند نے آج 16فروری 2021 کو پریسیڈنٹ اسٹیٹ میں راشٹرپتی بھون کریڈا استھل کا افتتاح کیا۔اس افتتاحی تقریب کے دوران ایک نمائشی فٹبال میچ کھیلا گیا جو مائی انجیل اکیڈمی، ویکاس پوری ، نئی دہلی کے بچوں کے درمیان کھیلا گیا۔ یہ ایک ٹرسٹ ہے جو محروم اور پسماندہ بچوں کیلئے کام کرتا ہے۔
یہ جدید ترین کھیل سہولتیں راشٹرپتی بھون کے ملازمین اور ان کے اہل خانہ کی ضرورتوں کو پورا کرنے کے مقصد سے تیار کی گئی ہیں۔ ایک بین محکمہ جاتی فٹبال ٹورنامنٹ میں پانچ ٹیموں - پریسیڈنٹ سکریٹریٹ ہیروز، ہاؤس ہولڈ ینگس، پی بی جی واریرس، آرمی گارڈ ڈیئرڈیولس اور دلّی پولیس اسٹال ورٹس کے ساتھ آج سے ملازمین اور ان کے کنبوں کے اراکین کو کھیل سرگرمیوں میں حصہ لینے کیلئےتحریک دینے کی شروعات ہورہی ہے۔
ش ح۔م ع۔ ع ن
U NO: 1626
(Visitor Counter : 142
صحت اور خاندانی بہبود کی وزارت
ڈاکٹر ہرش وردھن نے ایف ایس ایس اے آئی کے ’وژن 2050 ‘ کے لیے حکومت کی مجموعی حکمت عملی کو بڑھاوا دینے کی خاطر بین وزارتی میٹنگ کی صدارت کی
ڈاکٹر ہرش وردھن نے ’خوراک کی مسلسل فراہمی سے تغذیہ بخش غذا کی مسلسل فراہمی‘ کی حکمت عملی کی عمل برداری کی
’ایٹ رائٹ انڈیا‘ اور ’فٹ انڈیا‘ تحریک سے زبردست تبدیلی پیدا ہوگی اور اگلے دس برسوں میں اس کے نتائج دیکھنے کو ملیں گے: ڈاکٹر ہرش وردھن
ایٹ رائٹ انڈیا کی بدولت خوراک کے ذریعے پیدا ہونے والی بیماریوں کے اثرات کم کرنے میں مدد ملے گی جن کی وجہ سے بھارت پر ہر سال 15 ارب ڈالر کا اقتصادی بوجھ پڑتاہے
نئی دہلی،15 اکتوبر، صحت اور خاندانی فلاح وہبود کے مرکزی وزیر ڈاکٹر ہرش وردھن نے آج ایف ایس ایس اے آئی اور مختلف وزارتوں سینئر افسران کے ساتھ ایک بین وزارتی میٹنگ کی صدارت کی۔ اس کا مقصد ایٹ رائٹ انڈیا تحریک کے ’وژن 2050‘ کے حصول کے لیے ’حکومت کی مجموعی‘ حکمت عملی تیار کرنا ہے۔
مرکزی وزیر نے یہ بات نوٹ کی کہ بھارت میں کھانے کی وجہ سے ہونے والی بیماریوں کے سبب اقتصادی بوجھ 15 ارب ڈالر کا پڑتا ہے۔ کمزوری ، ضرورت سے کم وزن ، نشو ونما میں کمی - یہ ایسی بیماریاں ہیں جو بچوں میں عام ہیں۔ 50 فیصد خواتین اور بچے خون کی کمی کا شکار ہیں۔2005 سے 2015 کی دہائی کے دوران موٹاپے کی شرح مردوں میں 9.3 سے بڑھ بڑھ 18.6 فیصد جبکہ خواتین میں 12.6 فیصد سے بڑھ کر 20.7 فیصد ہوگئی ہے۔ اسی طرح اس ہونے والی اموات میں بھی اضافہ ہوا ہے۔ خوراک کی لازمی فراہمی سے لے کر غذائیت بخش غذا کی مسلسل فراہمی کے حصول کے لیے امید ہے کہ یہ وزارتیں ایک ساتھ آئیں اور ایک مشترکہ پلیٹ فارم قائم کریں گی جس کا مقصد مشترکہ مقاصد اور حکمت عملی طے کرنا نیز ان کی کارروائیوں کے دوران ہم آہنگی پیدا کرنا ہوگا۔
ڈاکٹر ہرش وردھن نے تشویشناک اعداد وشمار کا نوٹس لیتے ہوئے کہا کہ ’ایٹ رائٹ انڈیا‘ اور ’فٹ انڈیا‘ تحریک ملک کے صحت کے شعبے میں زبردست تبدیلی لانے والی ثابت ہوگی۔اس کے نتائج ہم سب کو اگلے دس برسوں میں دکھائی دیں گے۔نظام پر مبنی حکمت عملی کے ذریعے خوراک کے تحفظ کو یقینی بنایا جاسکتا ہے اور اس کی فراہمی کو بھی یقینی بنایا جاسکتا ہے جس سے صحت مند خوراک کو فروغ حاصل ہوگا اور دیرپا کاررائیوں کے ذریعے ماحولیات کا بھی خیال رکھا جاسکے گا۔
مختلف وزارتوں کے نمائندوں نے اپنے اپنے خیالات پیش کیے اور اس تحریک کے مقاصد کو حاصل کرنے کے لیے کیے گئے اقدامات کے بارے میں واقف کرایا۔
اس موقع پر جناب راجیش بھوشن، مرکزی صحت سکریٹری جناب ارون سنگھل، سی ای او، ایف ایس ایس اے آئی، جناب رام موہن مشرا، سکریٹری ، جناب اتل چترویدی، سکریٹری ، محترمہ الکابھارگو، ایڈیشنل سکریٹری ، محترمہ ندھی کھرے، ایڈیشنل سکریٹری  ڈاکٹر سنیل کمار، ڈی جی ایچ ایس نیز خوراک، ماہی گیری ایم ایس ایم ای کی وزارتوں کے جوائنٹ سکریٹری صاحبان بھی موجود تھے۔
سائنس اور ٹیکنالوجی کی وزارت
بنیادی سائنس کے لیے ایس این بوس قومی مرکز کے سائنسدانوں نے پیٹ کے پیتھوجن پیدا کرنے والے السر کا پتہ لگانے کے لیے ایک نیا بریتھ پرنٹ تلاش کر لیا ہے
نئی دہلی،03 اکتوبر ،2020 / منھ سے نکلنے والی سانس سے ان جراثیم کے پتہ لگانے میں جلد ہی مدد مل سکتی ہے جو پیٹ میں انفیکشن پیدا کرتے ہیں جن کی وجہ سے مختلف قسم کا پیٹ درد ہوتا اور اصل میں پیٹ کے کینسر کی بیماری ہو جاتی ہے۔ سائنسدانوں نے ان جراثیم کی جلد تشخیص کا ایک طریقہ تلاش کر لیا ہے ، جن سے پیٹ کا السر لاحق ہوتا ہے۔ سائنسدانوں نے بریتھ پرنٹ نام کے ایک بایو مارکر کی مدد سے یہ تشخیص کی ہے جو سانس میں پایا جاتا ہے۔
کولکاتہ کے بیسک سائنسز سے متعلق ایس این بوس قومی مرکز میں ڈاکٹر مانک پردھان اور ان کی تحقیقی ٹیم نے انسان کے منھ سے نکلنے والی سانس میں نیم وزنی پانی  میں ہیلی کو بیکٹر پائیلوری کی تشخیص کے لیے ایک نئے بایو مارکر کا حال ہی میں پتہ لگایا ہے۔ ایس این بوس مرکز حکومت ہند کے سائنس و ٹکنالوجی کے محکمے کا ایک خود مختار ادارہ ہے ۔
ہیلیکو بیکٹر پائیلوری ایک عام انفیکشن ہے اور اگر اس کا جلد علاج نہ کیا جائے تو یہ تشویش ناک شکل اختیار کر سکتا ہے۔ عام طور پر اس کی تشخیص روایتی انداز کی تکلیف دہ اینڈوسکوپی کے ذریعے کی جاتی ہے اور اس کے لیے پائیوپسی ٹیسٹ کیے جاتے ہیں ، جو جلد تشخیص کے لیے مناسب نہیں ہوتے۔
اس ٹیم کے تجربات سے کسی شخص کی پانی پینے کی عادت کے رد عمل میں انسانی جسم میں منفرد نوعیت کا آئی سو ٹاپ کے لیے مخصوص پانی کے نظام کے براہ راست ثبوت کا پتہ لگتا ہے۔ تجربات سے پتہ چلا ہے کہ پیئے گئے پانی کے مختلف آئی سو ٹاپس کا ایک مضبوط رابطہ انسانی تنفس کے عمل کے دوران پیٹ کی مختلف بیماریوں سے ہوتا ہے۔ ٹیم نے بتایا ہے کہ جی آئی ٹریکٹ میں پانی کے غیر معمولی طور پر جذب ہونے کی آئیسو ٹوپک نشانیہ مختلف بیماریوں کے پیش خیمے کا پتہ لگا سکتی ہیں۔
ٹیم نے پیٹ کی مختلف بیماریوں کی تشخیص کے لیے ایک پائیرو بریتھ آلہ تیار کیا ہے ، جسے ٹیم نے پیٹینٹ بھی کرا لیا ہے۔
[اشاعتی رابطہ https://pubs.acs.org/doi/abs/10.1021/acs.analchem.9b04388
مزید تفصیلات کے لیے ڈاکٹر مانک پردھان manik.pradhan@bose.res.inسے رابطہ قائم کیا جا سکتا ہے۔
۔۔۔۔۔۔۔۔۔۔۔۔۔۔۔۔۔
م ن ۔ اس۔ ت ح ۔
U – 6077
(Visitor Counter : 228
تعاون کی وزارت
کوآپریٹو سوسائٹیز میں آن لائن لین دین
امداد باہمی کے مرکزی وزیر جناب امت شاہ نے آج راجیہ سبھا میں ایک سوال کے تحریری جواب میں بتایا کہ آئندہ تین برسوں کے لئے کل مالیاتی لاگت 2,516 کروڑ روپے کے ساتھ میں 63,000 فنکشنل پرائمری ایگریکلچرل کریڈٹ سوسائٹیز  کے کمپیوٹرائزیشن کے ایک پروجیکٹ کو اقتصادی امور کی کابینہ کمیٹی نے 29 جون 2022 کے اپنے فیصلے کے ذریعے منظور کیا ہے۔ اس پروجیکٹ میں تمام فنکشنل پی اے سی ایس کو ایک ای آر پی  پر مبنی مشترکہ سافٹ ویئر پر لانا، انہیں ریاستی کوآپریٹو بینکوں  اور ڈسٹرکٹ سینٹرل کوآپریٹو بینکوں  کے ذریعے نابارڈ سے جوڑنا شامل ہے۔
پی اے سی ایس کی کمپیوٹرائزیشن سے ان کے آپریشنز کی کارکردگی میں اضافہ ، قرضوں کی تیزی سے تقسیم کو یقینی بنانا، لین دین کے اخراجات میں کمی، ادائیگیوں میں عدم توازن کو کم کرنا، ڈی سی سی بیز اور ایس ٹی سی بیز کے ساتھ ہموار اکاؤنٹنگ اور شفافیت میں اضافہ جیسے مختلف فوائد حاصل ہوں گے۔ اس سے کسانوں کے درمیان پی اے سی ایس کے کام میں بھروسہ بھی بڑھے گا۔ کامن اکاؤنٹنگ سسٹم  اور مینجمنٹ انفارمیشن سسٹم  کے نفاذ سے پی اے سی ایس اپنے کام آن لائن انجام دینے اور ڈی سی سی بیز اور ایس ٹی سی بیز کے ذریعے نابارڈ سے اپنی مختلف سرگرمیوں کے لیے ری فنانس/قرض حاصل کر سکیں گی۔
۔۔۔۔۔۔۔۔۔۔۔
ش ح۔ا گ۔ن ا۔
U- 13437
(Visitor Counter : 59
سٹرک ٹرانسپورٹ اور شاہراہوں کی وزارت
ملک بھر میں بین الاقوامی ڈرائیونگ پرمٹ جاری کرنے کے سلسلے میں شہریوں کی زیادہ آسانی کیلئے نوٹیفکیشن جاری کیا گیا
سڑک ٹرانسپورٹ اور شاہراہوں کی مرکزی وزارت نے ملک بھر میں انٹرنیشنل ڈرائیونگ پرمٹ  جاری کرنے میں شہریوں کی زیادہ آسانی کیلئے 26 اگست 2022 کو ایک نوٹیفکیشن جاری کیا ہے۔
ہندوستان جو 1949 کے جنیوا کنونشن کے بین الاقوامی سڑک ٹریفک سے متعلق کنونش پر دستخط کرنے والا ملک ہے، کو اس کنونشن کے تحت فراہم کردہ آئی ڈی پی جاری کرنے کی ضرورت ہے تاکہ دیگر ملکوں کے ساتھ باہم بنیاد پر اسے قبول کیا جاسکے۔
سردست آئی ڈی پی کا فارمیٹ، سائز، پیٹرن اور کلر وغیرہ ہندوستان میں مختلف ریاستوں میں جاری کیا جارہا ہے۔ اس کی وجہ سے کئی شہری غیرملکوں میں اپنے متعلقہ آئی ڈی پی کے ساتھ مشکلات کا سامنا کررہے ہیں۔
لہٰذا اب اس ترمیم کے ذریعے آئی ڈی پی کے لئے فارمیٹ ، سائز اور کلر وغیرہ ہندوستان بھر میں جاری کرنے کیلئے معیاری بنایا گیا ہے اور آئی ڈی پی کے ساتھ ڈرائیونگ لائسنس کو جوڑنے کیلئے کیو آر کوڈ کے واسطے شق بنائی گئی ہے۔ مختلف کنونشنس اور سینٹرل موٹر وہیکل سے متعلق ضابطے 1989 کے گاڑی کے زمروں کا موازنہ ریگولیٹری اتھارٹیز کی آسانی کیلئے بڑھایا گیا ہے۔ ہیلپ لائن نمبرس اور ای میل بھی فراہم کی گئی ہے۔
گزٹ نوٹیفکیشن دیکھنے کیلئے یہاں کلک کریں
۔۔۔۔۔۔۔۔۔۔۔
ش ح۔ ح ا۔ ع ن۔
U- 9635
(Visitor Counter : 98
امور صارفین، خوراک اور عوامی تقسیم کی وزارت
سی سی پی اے نے آیورویدک، سِدّھ اور یونانی ادویہ کی فروخت کے سلسلے میں ای۔کامرس پلیٹ فارموں کو ایڈوائزری جاری کی
ای۔کامرس پلیٹ فارموں کو رجسٹرڈ آیوروید، سِدّھ یا یونانی طبیب حضرات کے درست نسخہ کی بنا پر ہی ایسی ادویہ فروخت کرنے کی ہدایت جاری کی گئی ہے
صارفین کے مفادات کے تحفظ کی مرکزی اتھارٹی  نے ڈرگس اینڈ کاسمیٹکس قواعد، 1945 کے شیڈیول ای  میں مندرج اجزاء کی حامل آیورویدک، سِدھ اور یونانی ادویہ فروخت کرنے والی ای۔کامرس کمپنیوں کے لیے ایک ایڈوائزری جاری کی ہے۔ ان ای۔کامرس پلیٹ فارموں کو صلاح دی گئی ہے کہ وہ رجسٹرڈ آیوروید، سِدھ اور یونانی طبیب حضرات کے ذریعہ تجویز کردہ صحیح نسخے کی بنا پر ہی اس طرح کی ادویہ فروخت کریں گے اور نسخے کو یوزر کے ذریعہ پلیٹ فارم اپلوڈ کیاجانا ضروری ہے۔ طبی نگرانی کے بغیر اس طرح کی ادویہ کا استعمال سنگین صحتی مسائل کا باعث ثابت ہو سکتا ہے۔
ڈرگس اینڈ کاسمیٹکس قواعد، 1945 کے قاعدے 161 کے مطابق، انسانی بیماریوں کے علاج کے لیے اندرونی طور پر استعمال میں لائی جانے والی دوا، اگر یہ شیڈیول ای  میں بیان کردہ کسی مادہ سے تیار کی گئی ہے، تو اس دوا کے کنٹینر پر ، انگریزی اور ہندی دونوں زبانوں میں واضح الفاظ میں یہ لکھا ہونا چاہئے کہ’’خبردار: یہ دوا طبی نگرانی میں استعمال کی جانی چاہئے‘‘۔
یہ بات قابل ذکر ہے کہ وزارت آیوش نے 01.02.2016 کو ایک عوامی نوٹس جاری کیا تھا جس کے تحت متعلقہ افراد کو یہ جانکاری دی گئی کہ مذکورہ بالا ادویہ طبی نگرانی میں استعمال کی جانی چاہئے اور طبی مشورے کے بغیر ان ادویہ کی آن لائن خریداری سے گریز کیا جانا چاہئے۔
صارفین کے تحفظ ایکٹ 2019 کے سیکشن 18 کے تحت، ایک طبقہ کے طور پر صارفین کے حقوق کے تحفظ، فروغ اور نفاذ ، اور صارفین کے حقوق کی خلاف ورزی کی روک تھام کے لیے ، سی سی پی اے کو اختیار حاصل ہے۔ اس کے علاوہ، سی سی پی اے غیر منصفانہ تجارتی طور طریقوں کی روک تھام کے لیے بااختیار ہے ، نیز وہ اس امر کو یقینی بنانے کا بھی حق رکھتی ہے کہ کوئی بھی شخص غیر منصفانہ تجارتی طور طریقوں میں خود کو ملوث نہ کرے۔
سی سی پی اے صارفین کی فلاح و بہبود پر اثر انداز ہونے والے مسائل کی مسلسل نگرانی کرتی ہے۔ حال ہی میں، سی سی پی اے نے غیر منصفانہ تجارتی طور طریقوں کی روک تھام اور ہوٹلوں و ریستوران وغیرہ میں سروس چارج ٹیکس سے متعلق صارفین کے مفادات کے تحفظ کے لیے رہنما خطوط جاری کیے۔ سی سی پی اے نے گمراہ کن اشتہارات کی روک تھام اور اس طرح کے اشتہارات سے صارفین کے تحفظ کے لیے گمراہ کن اشتہارات کی توثیق سے متعلق بھی رہنما خطوط جاری کیے۔
آن لائن شاپنگ کرتے ہوئے صارفین کے حقوق کے تحفظ کے لیے، سی سی پی اے نے تمام مارکیٹ پلیس ای۔کامرس پلیٹ فارموں کے لیے ایڈوائزری جاری کی ہے تاکہ اس امر کو یقینی بنایا جا سکے کہ صارفین کے تحفظ  قواعد،2020 کے قاعدہ 6 کے ذیلی قاعدے  کے تحت لازمی قرار دی گئیں فروخت کاروں سے متعلق تفصیلات، جن میں شکایت افسر کا نام، رابطے کا نمبر بھی شامل ہیں، واضح اور قابل رسائی انداز میں فراہم کرائی جائیں ، جو صارفین کو پلیٹ فارم پر نمایاں طور پر نظر آئیں۔
سی سی پی اے نے ایکٹ کی دفعہ 18 کے تحت صارفین کو ایسی اشیاء کی خریداری سے خبردار اور محتاط رہنے کے لیے بھی سلامتی نوٹس جاری کیے ہیں جن پر صحیح آئی ایس آئی نشان نہیں ہیں اور وہ لازمی بی آئی ایس معیارات کی خلاف ورزی کرتی ہیں۔ جہاں ایک جانب پہلا نوٹس ہیلمیٹ، پریشر کوکرز اور کھانا پکانے کے گیس سلینڈروں سے متعلق تھا، تو وہیں دوسرا نوٹس الیکٹرک اِمرزن واٹر ہیٹر، سلائی مشین، مائیکرو ویو اووَن، ایل پی جی کے ساتھ گھریلو گیس اسٹو، وغیرہ سمیت گھریلو سازوسامان سے متعلق تھا۔
سائنس اور ٹیکنالوجی کی وزارت
مرکزی کابینہ نے بھارت اور تھائی لینڈ کے درمیان فلک شناسی کے شعبے میں مفاہمت نامے پر دستخط کی منظوری دےدی ہے
نئیدہلی13جون ۔مرکزی کابینہ کو ،جس کی میٹنگ کی صدارت وزیر اعظم جناب نریندر مودی نے کی ، بھارت اورتھائی لینڈ کے درمیان فلک شناسی / فلکیاتی طبیعات / خلائی سائنس کے شعبے میں تعاون کے مفاہمت نامے سے آگاہ کیا گیا ۔
اس مفاہمت نامے سے اضافہ شدہ سائنسی رابطے اور تربیت نیز سائنسی ڈھانچے وغیر ہ کے مشترکہ استعمال کے ذریعہ انسانی وسائل کے فروغ اور نئے سائنسی نتائج کے حصول میں مدد ملے گی۔
اس مفاہمت نامے پر نومبر 2018 میں دستخط کئے گئے تھے۔
م ن ۔ج ۔رم
U-2418
(Visitor Counter : 50
وزیراعظم کا دفتر
وزیراعظم نے ’تمل تھاتھا‘ یو۔ وی۔ سوامی ناتھا اییر کو ان کے یو پیدائش پر یاد کیا
نئی دلّی ،19 فروری، 2022/
وزیراعظم جناب نریندر مودی نے ’تمل تھاتھا‘ یو۔ وی۔ سوامی ناتھا اییر کو ان کی یوم پیدائش کے موقع پرر خراج عقیدت پیش کیا۔
اپنے ایک ٹوئیٹ میں وزیراعظم نے کہا:
’’میں’تمل تھاتھا‘ یو۔ وی سوامی ناتھا اییر کو ان کے یوم پیدائش پر یاد کررہا ہوں۔ تمل ثقافت اور زبان کے فروغ کے لئے ان کے تعاون کی سراہنا کرتا ہوں، انھوں نے سنگم عہد کے کاموں کو مقبول عام کیا اور قیمتی وراثت کے تحفظ میں مدد کی۔‘‘
وزارت دفاع
مرکزی کابینہ نے مسلح دستوں کے نائب سربراہان اور کمانڈ چیفس کو کیپٹل پروکیورمنٹ کے تحت
زیادہ مالی اختیارات تفویض کئے جانے کو منظوری دی
مرکزی کابینہ نے مسلح دستوں کے نائب سربراہان اور کمانڈ چیفس کو کیپٹل پروکیورمنٹ کے تحت زیادہ مالی اختیارات تفویض کئے جانے کو منظوری دی ہے۔ منظوری کے مطابق ، دفاعی حصولیابی طریقہ کار-2020 کے ادرکیپٹل پروکیورمنٹ پروسیجر کے تحت فوجیوں کے کمانڈ میں جنرل آفیسر کمانڈنگ ان چیف  ، فلیگ آفیسر کمانڈنگ ان چیف ، ایئر آفیسر کمانڈنگ ان چیف  اور ریجنل کمانڈروں، انڈین کوسٹ گارڈ،کے اختیارات میں 100 کروڑ روپے کا اضافہ کیا گیا ہے، جبکہ ڈپٹی چیف آف آرمی اسٹاف  / ایم جی ایس  ، سی او ایم  ، اے او ایم  ، ڈی سی آئی ڈی ایس  اور اے ڈی جی آئی سی جی  کے اختیارات میں 200 کروڑ روپے کااضافہ کیا گیا ہے۔
سروس ہیڈ کوارٹرز کے اندر اور کمانڈ لیول تک کیپٹل نوعیت والے آئٹموں مثلاً اورل ہالز، ریفٹس، اپ گریڈز وغیرہ کے لئے تفویض اختیارات سے موجودہ اثاثوں کی افادیت میں اضافہ ہوگا اور ملک کی سلامتی سے متعلق چیلنجوں کاسامنے کرنے کے لئے مسلح افواج کی جدید کاری کے پروجیکٹوں کے نفاذ پر تیزی سے عمل کئے جانے میں آسانی ہوگی۔
کابینہ نے میک - I زمرے میں اضافی مالی اختیارات کو بھی منظوری دی ہے جس کے تحت حکومت سازو سامان ، سسٹمز، بڑے پلیٹ فارم کاڈیزائن کرنے اور انہیں تیار کرنے یا انہیں اپ گریڈ کرنے کے لئے پروٹوٹائپ ترقیاتی لاگت 70 فیصد تک فنڈنگ کرے گی ۔ چیف آف انٹیگریٹڈ ڈیفنس اسٹاف سے لے کر چیئرمین چیف آف اسٹاف کمیٹی  ، وائس چیف آف آرمی اسٹاف  ، وائس چیف آف نیول اسٹاف  ، ڈپٹی چیف آف ایئر اسٹاف  اور ڈائریکٹر جنرل کوسٹ گارڈ   کو اب پروٹوٹائپ ڈویلپمنٹ کی لاگت کے لئے 50 کروڑ روپے تک کی حکومت کی مدد کی منظوری کے اختیارات دیئے گئے ہیں۔ میک - 1کے ایک مضبوط دفاعی صنعتی ایکو سسٹم کے لئے حکومت کے ‘آتم نربھربھارت’ اور ‘ میک ان انڈیا’ کے ویژن کے مطابق ، دوسرے مجاز مالیاتی حکام کے لئے بھی مالی اختیارات میں اضافہ کیا گیا ہے۔